ΓΡΑΠΤΗ ΕΡΩΤΗΣΗ E-1733/02

υποβολή: Brice Hortefeux (PPE-DE) προς την Επιτροπή

(17 Ιουνίου 2002)

Θέμα: Ασφάλεια των πληρωμών με πιστωτικές κάρτες

Παρά τις μόνιμες προσπάθειες των τραπεζικών οργανισμών, οι απάτες με πιστωτικές κάρτες αυξάνονται συνεχώς.

Συγχρόνως, ο αριθμός των κατόχων πιστωτικών καρτών αυξήθηκε κατά 6 % το 2001. Δεν είναι λοιπόν περίεργο το γεγονός ότι κατά την τελευταία δεκαετία ο αριθμός των συναλλαγών με πιστωτικές κάρτες σχεδόν διπλασιάστηκε φτάνοντας το 2001 τα 4,8 δισ. συναλλαγές.

Η πληρωμή με πιστωτική κάρτα στα εμπορικά καταστήματα μέσω τερματικού ηλεκτρονικής πληρωμής βασίζεται σε μια προηγμένη τεχνολογία ανάγνωσης των δεδομένων του ηλεκτρονικού κυκλώματος. Αυτό το ίδιο κύκλωμα χρησιμοποιούν και οι διανομείς χαρτονισμάτων διότι είναι ασφαλές για το μυστικό κώδικα. Εντούτοις, το ηλεκτρονικό κύκλωμα δεν είναι συστηματικά ενσωματωμένο στις κάρτες που χορηγούν οι τραπεζικοί οργανισμοί στα διάφορα κράτη μέλη.

Κατόπιν τούτου και λόγω της αύξησης αυτών των απατών, η Ευρωπαϊκή Επιτροπή δεν προβλέπει εναρμόνιση των μηχανισμών ασφαλείας των πιστωτικών καρτών ούτως ώστε να μπορούν οι ευρωπαίοι πολίτες να χρησιμοποιούν αυτό το μέσο με ασφάλεια πληρωμής που είναι όλο και πιο διαδεδομένο·

Απάντηση του κ. Bolkestein εξ ονόματος της Επιτροπής

(26 Ιουλίου 2002)

Η Επιτροπή είναι ενήμερη για την αύξηση των απατών με πιστωτικές κάρτες και συμφωνεί με το Αξιότιμο Μέλος του Κοινοβουλίου ότι είναι αναγκαίο να καθιερωθούν κάρτες πλινθίου (chip cards) σε όλα τα κράτη μέλη ώστε να μειωθούν οι απάτες παραποίησης. Συγκεκριμένα, αυτή τη στιγμή, η κύρια πηγή απάτης ως προς τις πληρωμές στην Κοινότητα είναι οι πλαστές κάρτες, που είναιπεύθυνες για το 30 % περίπου των ζημιών. Τα διάφορα συστήματα πληρωμών με κάρτα και οι τράπεζες έχουν αναλάβει τηνποχρέωση να καθιερώσουν κάρτες πλινθίου σε όλα τα κράτη μέλη μέχρι το 2005. Η προθεσμία οφείλεται στονπερβολικά μεγάλο αριθμό καρτών που πρέπει να επανεκδοθούν και στον εξοπλισμό (τερματικά, αυτοματοποιημένες ταμιακές μηχανές κλπ) που πρέπει να αντικατασταθούν ή να τροποποιηθούν.

Για να προληφθεί η απάτη και η πλαστογραφία όσον αφορά τα μέσα πληρωμής πλην των μετρητών, η Επιτροπή θέσπισε, τον Φεβρουάριο 2001 τριετές σχέδιο δράσης για την πρόληψη της απάτης(1). Κύρια προτεραιότητα του σχεδίου δράσης είναι η βελτίωση των διατάξεων ασφαλείας, που αποτελεί προϋπόθεση για την καθιέρωση του ύψιστου οικονομικά βιώσιμου επιπέδου ασφάλειας.

Το 2003 η Επιτροπή θα διοργανώσει συνέδριο για την ασφάλεια των πληρωμών στην εσωτερική αγορά, με σκοπό τη βελτίωση των πληροφοριών σχετικά με την ασφάλεια των σύγχρονων προϊόντων και συστημάτων πληρωμής. Στις συσκέψεις της ομάδας εμπειρογνωμόνων της ΕΕ για την πρόληψη της απάτης, της επιτροπής που είναι αρμόδια για την εφαρμογή του σχεδίου δράσης για την πρόληψη της απάτης, διεξάγονται τακτικά συζητήσεις για την πρόοδο που σημειώνεται στην καθιέρωση ηλεκτρονικών συστημάτων στην Ένωση.

Το σχέδιο δράσης για την έξυπνη κάρτα E-europe προβλέπει επίσης πρωτοβουλίες που αποσκοπούν στην προαγωγή της χρήσης καρτών πλινθίου για πληρωμές, που καλύπτουν επίσης και θέματα τυποποίησης.

(1) Ανακοίνωση της Επιτροπής Πρόληψη της απάτης και της πλαστογραφίας όσον αφορά τα μέσα πληρωμής, πλην των μετρητών, COM(2001)11 τελικό.